નવી દિલ્હી: પ્રધાનમંત્રી નરેન્દ્ર મોદીની સરકારમાં વિદેશ મંત્રી સુષ્મા સ્વરાજ અને રેલ મંત્રી સુરેશ પ્રભુ ટ્વિટર દ્વારા જે લોકો મદદ માંગે છે એને પૂરી કરે છે. આ લાઇનમાં હવે પ્રધાનમંત્રી નરેન્દ્ર મોદીનું પણ નામ જોડાઇ ગયું છે. મહાશિવરાત્રીના દિવસે નરેન્દ્ર મોદીએ વિશ્વની સૌથી મોટી શિવજીની પ્રતિમાનું અનાવરણ કર્યું હતું. એ સમયે નરેન્દ્ર મોદી મોરપીંછ રંગનો એક સ્ટોલ ખભા પર નાખ્યો હતો. તે જ સાંજે શિલ્પી તિવારી નામની એક મહિલાએ તેમને ટ્વિટ કરીને કહ્યું, “મને તમારો શિવ સ્ટોલ જોઇએ છે.” મોદીએ કોઇમ્બતૂરમાં પૂજા દરમિયાન ભગવાન શિવના ફોટાવાળો પીકોક બ્લુ રંગનો સ્ટોલ પહેર્યો હતો. શિલ્પીએ ટ્વિટ કર્યાના 21 કલાકમાં મોદીએ પોતાનો તે સ્ટોલ તેમને મોકલી આપ્યો.